Maroko na neman zama memba a Kungiyar ECOWAS | Labarai | DW | 25.02.2017
Maroko na neman zama memba a Kungiyar ECOWAS
Bayan da ta samu dawowa a babban gida na Kungiyar Tarayyar Afirka, sabon burin da kasar Moroko ta sa wa gaba, shi ne na kasancewa memba a kungiyar habbaka tattalin arzikin kasashen yammacin Afirka ta CEDEAO ko ECOWAS.
Sarki Mohammed na shida na Maroko a lokacin taron kungiyar Tarayyar Afirka
Wata sanarwa ce dai ta ofishin ministan harkokin wajen kasar ta Moroko ta sanar da wannan labari, inda tuni kasar ta tuntubi shugbar kasar Liberiya Ellen Johnson Sirleaf da ke a matsayin shugabar kungiyar ta ECOWAS kan wannan aniyya. A 'yan watannin baya-bayan nan dai kasar ta Moroko ta rubunya sumame na diflomasiyya a cikin kasashe da dama na Afirka, inda shugaban kasar da kanshi Sarki Mohammed na shida ya kai ziyara a kasashe da dama, tare da rattaba hannu kan yarjejeniyoyi daba-daban. A 'yan kwanakin baya-bayan nan ma dai Sakin na Maroko ya ziyarci kasashen Ghana, Zambiya da kuma kasar Guinea. Kuma a cewar hukumomin na Maroko, shigarta cikin Kungiyar ta ECOWAS, za ta kara karfafa kyaukyawar huldar da ke tsakaninta da kasashe membobin kungiyar.
Kwanan wata 25.02.2017
Muhimman kalmomi Maroko, ECOWAS, CEDEAO, Afrika
Permalink http://p.dw.com/p/2YEwm
Inganta dokokin sadarwa a ECOWAS 04.05.2017
'Yan majalisun dokokin kasahen kungiyar ECOWAS ko CEDEAO sun gudanar da mahawara a Nijar kan yadda za a ci moriyar kafafen sadarwa na zamani, da kuma samar da muhimman dokokin kasa da kasa.
Gambiya: Shugabannin Afirka na shirin halartar biki 12.01.2017
Shugaban kasar Benin Patrice Talon, ya ce yana tsammanin zai kasance tare da Shugaba Alassane Ouattara a ranar 19 ga wannan wata a birnin Banjul, domin halartar bikin rantsar da sabon shugaban kasar Gambiya.
ECOWAS na ci gaba da kokarin shawo kan Jammeh 09.01.2017
A kokarinsu na neman kauce wa tashin hankali a Gambiya, shugabannin kasashen yankin yammacin Africa na shirin sake komawa birnin Banjul a ranar Laraba domin ganawa da shugaba Yahaya Jammeh da nufin matsa masa lamba.